ArabovMK/tajik-wikipedia-corpus huggingface dataset:
Авесто (меҳмонхона)

"Авесто" — меҳмонхона дар Душанбе. Соли 1984 аз рӯи лоиҳаи Институти тадқиқотии илмии лоиҳакашии Тоҷикистон ҳамчун хобгоҳи Курсҳои ҷумҳуриявии такмили ихтисоси кормандони ҳизбӣ ва шӯравӣ бо номи "Октябр" (меъморон: В. Безлаковский, Л. Прякина, Л. Мареева муҳандис – конструкторон Ф. Афанасева, М. Гибадулина ва А. Смайлов) сохта шудааст. Бинои меҳмонхонаро гулгашти васеъ, ки маҷмааи кинову консертии "Кохи Ваҳдат"-ро низ фаро гирифта, ба шоҳроҳи шаҳр мебарояд, иҳота кардааст. Даромадгоҳи асосии меҳмонхона аз тарафи шимол воқеъ аст, ки гулгашти начандон васеъ дорад. "Авесто" бинои панҷошёна буда, аз хишти пухта сохта шудааст ва атрофаш бо панҷара маҳкам аст. Намои асосии "Авесто" ба тарафи хиёбони ба номи Абӯабдуллоҳ Рӯдакӣ нигаронида шудааст, ки айвонҳои мудаввар дорад ва ошёнаи якумаш бо санги хорои қаҳваранг рӯйкаш шудааст. Меҳмонхона дорои тарабхона бо 150 ҷойи нишаст, маҷлисгоҳ ва ғ. мебошад. Қисми зисти "Авесто" аз 119 ҳуҷраи гуногунҳаҷм иборат аст, ки дар он тамоми унсурҳои шароитҳои меҳмонхонаҳои пойтахти муосир мавҷуданд. Микроиқлими ҳуҷраҳои зист ба тавассути кондитсионери марказӣ, ки дар таҳхонаи "Авесто" ҷойгир аст, нигоҳ дошта мешавад. Миёнасаройи асосӣ ва толорҳо бо сангҳои асили хокистарранги ҷилодор рӯйкаш шудаанд. Равшанӣ ба тамоми толорҳои панҷ ошёна паҳн мешавад ва ҳамчун меҳвари композитсионӣ ба назар мерасад. Витражи бисёрранга ба шакли расми калони росткунҷаи мунаққаш хеле муассир аст. Зимнан, витражҳои аз шишаҳои рангаи моеъ рехташуда ҳамаи толору миёнасаройро оро дода, композитсияи бисёрсужетаро ба вуҷуд овардаанд, ки дар манзараи якрангаи атроф хеле мақбул аст. Ғайр аз воситаҳои ороишии зикршуда овезаҳои барҷастаи аз гач сохташудаи сақф низ нақши бадеиву эстетикӣ доранд. "Авесто" на танҳо хоҷагии меҳмонхонадории ш. Душанберо пур мекунад, балки симои хиёбони асосии пойтахт – хиёбони ба номи Абӯабдуллоҳи Рӯдакиро низ зебу оро медиҳад.
Авзаҳ Мулло Абдуллоҳ

Январ 2017 Авзаҳ Мулло Абдуллоҳ (соли таваллуд номаълум – вафот 1900, Бухоро), шоири тоҷик. Зодаи Янги Ҳисори Бухоро. Мувофиқи маълумоти тазкираҳои Афзал-махдуми Пирмастӣ, Мӯҳтарам, Возеҳ дар мадрасаҳои Бухоро таҳсили илм намудааст. Пас аз хатми таҳсил дар Бухоро мударрисӣ кардааст. Ба шеъргӯӣ дар овони таҳсил шурӯъ карда, ба гуфтаи Муҳтарам "мазҳари афкори матин ва маъдани ашъори дилнишин" будааст. Дар баёзҳову тазкираҳо аз эҷодиёти Авзаҳ Мулло Абдуллоҳ қасидаҳо, ғазалҳо, рубоиҳо ва абёти пароканда сабт гардидаанд. Девонаш дастрас нашудааст. Мавзӯи ашъори боқимондаи Авзаҳ Мулло Абдуллоҳ баёни андешаҳои иҷтимоиву сиёсӣ, танқиди нуқсонҳои замон, шикояту эътироз аз зулму ситами золимон, фақру бечорагӣ, хориву зиллати аҳли илму адаб ва ғ. мебошад. Забони ашъораш сода, фасеҳу равон аст. Намунаҳо аз эҷодиёти Авзаҳ Мулло Абдуллоҳ: Ё Раб, ту мутеи нокасу кас кардӣ, Дар дидаи халқ камтар аз фас кардӣ. Ҳаққо, ту Худои бандапарвар будӣ, Моно, ки ту бандапарварӣ бас кардӣ! Эй чарх, басе ситам ба ҷонам кардӣ, Аз фоқаи фақр саргаронам кардӣ, Афканда ба кунҷи узлат охир, к-имрӯз, Мӯҳтоҷ ба як бурдаи нонам кардӣ.
Баракат (деҳа, н. Ҳисор)

Баракат (собиқ Авзикенг 1) — деҳа дар ҷамоати деҳоти Мирзо Турсунзодаи ноҳияи Ҳисор. Аз Баракат то маркази ҷамоат 2 км, то маркази ноҳия 5 км; роҳ асфалтпӯш. Аҳолиаш 3368 нафар 2, тоҷикон, инчунин ӯзбекҳо зиндагонӣ мекунанд 3. Иқтисод Дар Баракат идораи хоҷагии "Офтобрӯя", мактаби ибтидоӣ, миёна, масҷиди ҷомеъ, 2 масҷиди панҷвақта ва дӯкону мағоза фаъолият доранд. Мардум ба боғдорӣ, зироаткорӣ ва чорводорӣ машғуланд 4. Заминҳо аз дарёи Қаротоғ ва Канали калони Ҳисор обёрӣ мешаванд.
Авзиканд

Авзиканд - деҳаест, ки дар водии Зарафшон ҷой гирифта дар ҳайъати ноҳияи Мастчоҳ вилояти Суғди Ҷумҳурии Тоҷикистон медарояд.
Авзикент (ноҳияи Мастчоҳ)

Авзикент, деҳа дар ҷамоати деҳоти Авзикенти ноҳияи Мастчоҳ. Аз деҳа то маркази ноҳия – шаҳраки Бӯстон 6 км; роҳ автомобилгард. Аҳолиаш 322 нафар, ӯзбекҳо. Бунгоҳи тиббӣ, мактаби таҳсилоти ибтидоӣ ва китобхона дорад. Соҳаи асосии хоҷагӣ сабзавоткорист. Заминҳо аз чашма обёрӣ мешаванд.
Авиа (дарё)

Авиа  — номи дарёе аст, ки дар давлати Испониё равон аст.
Авиауфуқ

Авиауфуқ, авиагоризонт (аз авиа ва уфуқ) — асбоби гигроскопӣ барои муайян намудани кунҷи тамоюл ва нишон додани алвонҷхӯрии аппаратҳои париш. Авиауфуқро лётчик барои идора ва устувории аппарати париш истифода мекунад. Авиауфуқ дар идора намудани аппарати париш аз рӯи асбобҳо ва муайян намудани мавқеи он дар фазо аҳамияти калон дорад. Аз рӯи сохт Авиауфуқ мухтор (автономӣ) ва аз масофа идорашаванда мешаванд.
Ҳакимӣ (деҳа, н. Ҳисор)

Ҳакимӣ (собиқ Авзикенги Боло 1) — деҳа дар ҷамоати деҳоти Мирзо Турсунзодаи ноҳияи Ҳисор. Аз Ҳакимӣ то маркази ҷамоат 7 км, то маркази ноҳия 12 км. Аҳолиаш 332 нафар 2, тоҷикон. Иқтисод Мактаби таҳсилоти ибтидоӣ ва нуқтаи савдои хусусӣ дорад. Соҳаи асосии хоҷагӣ зироаткорист. Заминҳо аз дарёи Қаротоғ обёрӣ мешаванд.
Авиамоделизм

Авиамоделизм (аз авиа ва модел) — навъи эҷодиёти техникӣ, сохтану идора намудани аппаратҳои париши идорашаванда ё худ мустақил парвозкунанда ва нусхаҳои хурди (модел) парвознакунандаи онҳо бо мақсадҳои техникӣ ё варзишӣ. Авиамоделизм ҷавононро ба омӯзиши намудҳои гуногуни техника ҷалб намуда, донишашонро мукаммал, сатҳи омодагии онҳоро барои хидмат дар сафҳои қувваҳои мусаллаҳ баланд мебардорад. Ҳоло дар ҷаҳон саноати Авиамоделизм хуб ба роҳ монда шуда, ширкатҳои махсус нусхаҳои бо радио идорашаванда, муҳаррикҳо, макетҳо, сӯзишворӣ, маводи сохтмонӣ, қисмҳои эҳтиётӣ, маҷаллаҳои махсус ва ғайраро ба фурӯш мебароранд. Авиамоделизм ҳамчун намуди варзиш дорои федератсияи байналхалқӣ буда, мусобиқаҳои худро аз рӯи авиамоделизми варзишӣ мегузаронад.
Авиакатастрофаи рейси 612

Шаблон: Рейс 612 — ҳавопаймои ТУ-154 компанияи Пулковские авиалинии аз Анапа ба Санкт-Петербург 22 августи соли 2006 парвоз мекард. Аз болои Украина парвоз карда истода, ҳавопаймо дар наздикии Донетск авария шуд. Дар ҳавопаймо 159 сарнишин - пассажирон ва 10 аъзоёни экипаж будаанд. 1 Ҳамаи шахсони дар ҳавопаймобуда вафот карданд. Расонаҳо хабар медиҳанд ки ба ҳавопаймо раъдубарқ задааст. Версияҳо дар бораи теракт ё бархӯрдани рокетҳо асоснок нест (ба 23 август). Аз гуфтҳои компания, пилот таҷрибаи беш аз 12 ҳазор соат дошт, аз инҳо қариб 6 ҳазор бо ҳавопаймои ТУ-154. Президенти Русия В. В. Путин рӯзи 24 августи соли 2006 рӯзи азодори эълон кард. Президенти Украина Виктор Юшенко рӯзи 23 август рӯзи азодори эълон кард. Пайвандҳо.
Авиастар-ТУ

Авиастар-ТУ (-) — як ширкати ҳавопаймоӣ бо Коди ИАТА 4 аст ки дар 2004 таъсис ёфта аст. Қутби Авиастар-ТУ дар ҷойгир аст Ин ширкати ҳавопаймоӣ дар Хошимин, Вйетном ҷойгир аст.
Авзои рӯҳӣ

Авзои рӯҳӣ, ҳолати нисбатан суст ифодаёфтаи эмотсионалӣ, ки муддати муайяне шахсро фаро мегирад ва дар рафтору фаъолияти ӯ инъикос меёбад. Авзои рӯҳӣ ҳолати умумии эмотсионалии инсон (хурсандӣ, ғамангезӣ, болидатабъӣ, беҳолӣ ва ғайра) буда, ба дигар зуҳуроти психикӣ тобиши муайян мебахшад. Авзои рӯҳӣ бо шароиту лаҳзаҳои ҳаёти воқеӣ алоқаманд буда, метавонад нисбатан устувор бошад ва муносибати умумии инсонро ба ҳаёт тавсиф диҳад: ба як гурӯҳи одамон авзои рӯҳии болида, зиндадилона хос аст, гурӯҳи дигар майл ба ғаму ғуссахӯрӣ, дилтангӣ, маъюсию зиққӣ доранд. Авзои рӯҳӣ стеникӣ (фараҳбахш) ва астеникӣ (ғамангез) мешавад. Авзои рӯҳӣ туфайли шароитҳои ҳаётии инсон, барору нобарориҳои ӯ ҳангоми иҷрои фаъолиятҳо, ҳодисаҳои воқеияти иҳотакарда ва дар баъзе вазъиятҳо дар натиҷаи ҳолати ҷисмонии инсон (тандурустӣ, хастагӣ, мондашавӣ ва ғайра) ба амал меояд. Устувории авзои рӯҳӣ аз вазъиятҳои водоркунанда ва аҳамияти онҳо барои инсон вобаста аст. Сабабҳои авзои рӯҳӣ баъзан фаҳмида намешаванд ва авзои рӯҳӣ дар чунин ҳолатҳо гӯё бесабаб рух медода бошад, вале он аслан бо сабабҳои муайян рӯй медиҳад. Бо сабабҳои воқеӣ рӯй додани авзои рӯҳӣ имконият ва зарурати худдорӣ ва идора кардани онро истисно намекунад. Маҳорати идора намудани авзои рӯҳии худ барои шахсоне, ки ба тарбияву таълими насли наврас машғуланд, ниҳоят муҳим ва зарур аст. Худдорӣ карда натавонистан, одати мувофиқи авзои рӯҳии бади худ бо атрофиён, хусусан кӯдакон муносибат кардан на танҳо ба равони (психика) осебпазири онҳо таъсир мерасонад, балки барои ӯ намунаи номатлуби рафтор шуда мемонад. Авзои рӯҳии болида ва фараҳнок метавонад ба қобилияти кории одам (масалан, дар азхудкунии маводи таълимӣ аз ҷониби хонандагону донишҷӯён), инчунин дар муносибати байниҳамдигарӣ бо атрофиён ва ғ. таъсири мусбат расонад. Зуҳуроти муносибати бодиққатона ба авзои рӯҳии инсон, ба вуҷуд овардани шароитҳое (бо назардошти хусусиятҳои хоси инсон), ки ба авзои рӯҳии гуворову хуш ва болида мусоидат мекунанд ва инчунин мубориза бо авзои рӯҳии манфӣ ва баду ногувор лаҳзаҳои муҳимтарини тарбия мебошанд. Фаъолият ҳангоми авзои рӯҳии фараҳбахш нисбат дар ҳолати хиратабъӣ қарор доштан самарабахштар аст. Калавиши бесабаби авзои рӯҳӣ метавонад асоси патологӣ дошта бошад ва он аз чунин хусусиятҳои шахс, ба монанди изтиробнокии баланд, ноустуворӣ, хурӯшонтабъии инсон ва ғ. вобаста аст (М. Давлатов).
Авиакаш

Авиакаш, авиабар, киштии ҷангии рӯйи обӣ – пойгоҳи авиатсионии шиновар, калонтарин киштии замони ҳозира, ки қобилияти баланди манёврӣ дорад. Воситаҳои зарбазани Авиакаш самолёту вертолётҳои дар саҳни киштӣ ҷойгирифта мебошанд, ки бо ракета, бомба ва торпедаҳои ядроию муқаррарӣ мусаллаҳанд. Авиакаш дастгоҳҳои ракетии зенитӣ ва артиллерӣ ҳам дорад. Авиакашҳои замонавӣ зарбазани бисёрҳадафа ва зиддизаврақӣ мешаванд, ки муҳаррики муқаррарӣ ё атомӣ доранд. Онҳо барои зарба задан ба киштиву кемаҳои душман дар баҳр ва пойгоҳҳо, объектҳои соҳилӣ, қӯшунҳои хушкигард, самолётҳо, ёфта нобуд кардани заврақҳои зериобӣ дар баҳри кушод, дастгирии қувваҳои хушкигард, фуровардани десанти баҳрӣ, ба роҳ мондани мудофиаи зиддиҳавоӣ ва ғ. пешбинӣ шудаанд. Зарфияташон то 92 ҳазор тонна, дарозии саҳн барои парвози самолётҳо – то 345 м, суръати ҳаракат – то 65 км дар як соат, дурии шино – то 12 ҳазор мил (аз Авиакаши атомӣ номаҳдуд), иқтидори муҳаррик – то 200 ҳазор кВт, ҳайат бо кормандони киштӣ – то 6 ҳазор нафар. Дар саҳни Авиакаш то 90 самолётҳои гуногун ҷой мегиранд; дар он барои таъмини парвозу фурудоии самолётҳо хатҳои парвозу фурудоӣ, 2 – 4 дастгоҳи ба парвоз овардани самолётҳо, ангарҳо (ҷойи ист ва таъмири самолётҳо), самолётбардоракҳо, системаи бехатарии парвоз, таҷҳизоти киштиронӣ ва радиоэлектронӣ, воситаҳои алоқаю идора ва ғ. мавҷуданд. Авиакашҳо дар давраи Ҷанги якуми ҷаҳонӣ (1914 – 18) пайдо шуда, дар флотҳои ШМА, Британияи Кабир, Франсия, Япония васеъ истифода гардидаанд. Охири солҳои 70 садаи дар ҳайати Флоти ҳарбии баҳрии (ФҲБ) ИҶШС крейсерҳои (киштиҳои тезгарди ҳарбӣ) вазнини авиабари навъи "Киев", соли 1991 дар ФҲБ Федератсияи Русия крейсерҳои "Адмирали Флоти Иттиҳоди Шӯравӣ Кузнетсов" дохил шуданд. Дар ибтидои садаи Авиакаш асосан дар ШМА инкишоф ёфт. Дар ибтидои садаи дар қувваҳои мусаллаҳи мамлакатҳои хориҷӣ 27 Авиакаш вуҷуд дошт (ШМА – 15, Британияи Кабир – 3, Франсия ва Ҳиндустон – 2-тоӣ, Аргентина, Бразилия, Испания, Италия, Тайланд – 1-тоӣ). Нигаред Авиатсияи гражданӣ.
Авиакон Цитотранс

Авиакон Цитотранс — як ширкати ҳавопаймоӣ бо Коди ИАТА аст ки дар 1995 таъсис ёфта аст. Қутби Авиакон Цитотранс дар Фурудгоҳи култсув ҷойгир аст. Ин ширкати ҳавопаймоӣ дар Екатеринбург, Русия ҷойгир аст.
Авиатор-2 (ноҳияи Лежнев, Иванов)

Авиатор-2 - деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Авиатор (корхона)

"Авиатор" — маҷмааи варзишии корхонаи воҳиди давлатии ҳавопаймоии "Тоҷикистон". Соли 1985 дар шаҳри Душанбе ташкил шуд. Масоҳ. умумиаш 5, 6 га. Ду майдони алафпӯши (108 х 68 м ва 96 х 62 м) футбол, роҳи чорхатаи асфалту битумпӯш барои давидан (400 м), минтақа барои ҷаҳидан ба дарозӣ ва баландӣ дорад. Дорои 5 ҳазор ҷойи нишаст ва инчунин 4 корти теннис бо 1,5 ҳазор ҷойи нишаст, майдончаҳо барои волейбол ва баскетбол, 2 майдонча барои бозии городки бо 400 ҷойи нишаст, машқгоҳи тирандозӣ (6 самт, 25 ва 50 м), ки ба 300 нафар хидмат мерасонад, аст. Дар ҳудуди "Авиатор" биноҳои маъмурӣ мавҷуданд, ки дар онҳо хонаҳои хизматӣ, ҳуҷраи духтур, ҳуҷраи дастурдиҳӣ, узели радио, ҳуҷраи истироҳат, ҳуҷраи методӣ, маркази барқароркунии саломатӣ бо ҳуҷраҳои варзиши шифоӣ ва масҳ, сауна, хонаҳо барои либоскашӣ ва нигоҳ доштани лавозимоти хоҷагӣҷойгиранд. Дар назди "Авиатор" бахшҳои варзиши оммавӣ ва варзиши шифоӣ: гурӯҳҳои "Тандурустӣ", футбол, волейбол, баскетбол, тирандозӣ, теннис (майдонӣ, рӯйимизӣ), городки, варзиши сабук, клубҳои шашкаю шоҳмот ва варзиш амал мекунанд. Маҷмааи варзишӣ метавонад дар як рӯз ба 800 – 1000 нафар хидмат расонад.
Авиастроител (ноҳияи Иркутск, Иркутск)

Авиастроител — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иркутск, ки дар вилояти Иркутск қарор дорад, дохил мешавад.
Авиатор (ноҳияи Лежнев, Иванов)

Авиатор - деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Хадамоти пизишкии ҳавоӣ

Хадамоти пизишкии ҳавоӣ — навъе аз хадамоти пизишкист, ки ба аҳолӣ, хусусан ба сокинони мавзеъҳои дурдаст ёрии фаврӣ (ҷарроҳии фаврӣ, кумаки акушерӣ ва ғайра) мерасонад. Ҷустуҷӯи осебдидагон, интиқоли таҷҳизоти тиббӣ ва духтурон ба объектҳои муайян низ аз вазифаҳои авиатсияи санитарӣ мебошад. Авиатсияи санитарӣ дар Тоҷикистон аз январи 1937 фаъолият дорад. Сараввал он дар ихтиёри Ҷамъияти Салиби Сурх ва Ҳилоли Аҳмари Комиссариати халқии тандурустӣ буд. Аз соли 1963 бунгоҳи авиатсияи санитарӣ дар ихтиёри Маркази миллии тиббӣ (собиқ Беморхонаи клиникии ҷумҳуриявии 3) фаъолият менамояд.
Ҳавонавардии кишоварзӣ

Авиатсияи кишоварзӣ — тайёра ва чархболҳои махсусеро гӯянд, ки барои иҷрои корҳои гуногун, масалан, аз касалӣ ва ҳашароти зараррасон муҳофизат намудани рустанӣ, нест кардани алафҳои бегона, аз дарахт ва буттаҳои номатлуб тоза кардани алафзору чарогоҳ, резондани барги пахта, кишти алаф, шолӣ, кашондани моҳичаву чӯҷаҳо, қисмҳои эҳтиётии мошинҳои кишоварзӣ, расондани ёрии тиббӣ ва ветеринарӣ, маҳв кардани ҳашароти касалиангез истифода мешаванд. Мақсади истифодабарӣ Бо ин мақсад тайёраҳои Ан- 2, Ан-2М, Як-12 ва чархболҳои Ми-1, -15- кор мефармоянд. Авиатсияи кишоварзӣ хусусан барои нест кардани ҳашароти зараррасон, касалиҳои киштзори пахта, ғалладона ва лаблабуи қанд аҳамияти калон дошта, самаранокии меҳнатро баланд мебардорад, ба баргу пояи рустаниҳо осеб намерасонад, заминро сахт намекунад ва ҳангоми зарурат доруро ба қитъаҳои дигар мепошад. Ба тавассути авиатсияи кишоварзӣ (вобаста ба намуди ҳашарот, барангезандаи касалӣ, баландии рустанӣ ва ғайра) ба ҳар га 5 – 500 л дору мепошанд. Ба ниҳолҳои нишебии кӯҳҳо аз чархбол дору пошида мешавад. Бо суръати паст парвоз кардани чархбол имкон медиҳад, ки дору ба зери буттаву дарахтон ҳам расад. Доруро, одатан, пагоҳии барвақт ва бегоҳирӯзӣ мепошанд. Бо мақсади нест кардани алафҳои бегонаи киштзори ғалла, ҷуворимакка, арзан, зағир ва ғайра аз тайёра маҳлули обӣ ё эмулсияи гербисидҳо пошида мешаванд. Барои нест кардани алафҳои бегона ба ҳар га киштзори ғалла ва ҷуворимакка 25 – 50 л, зағир 100 – 150 л дору сарф мегардад. Нуриҳои маъданиро асосан дар давраи нашви рустанӣ тайёра ба сатҳи замин нисбатан зуд ва баробар мепошад. Ин имкон медиҳад, ки муҳлати нуриандозӣ хеле кӯтоҳ карда шавад. Нуриҳои хокаро аз баландии 10 – 20 ва нуриҳои ғурӯшаро аз баландии 30 – 50 м мепошанд. Авиатсияи кишоварзиро барои гардолуд намудани рустаниҳои гулдор низ истифода мебаранд. Бо ин мақсад чархболҳо пагоҳии барвақт аз болои киштзор ва боғҳо (дар баландии 5 – 10 м) бо суръати паст парвоз карда, бо шамоли худ рустаниҳоро гардолуд мекунанд. Таъсиси авиатсияи кишоварзӣ дар Тоҷикистон Истифодаи Авиатсияи кишоварзӣ дар Тоҷикистон соли 1933 шуда, худи ҳамон сол 25 адад тайёраи "АП" (навъи "ПО – 2") барои нест кардани малах истифода гардид. Соли 1934 барои таҷриба дар хоҷагии "Якуми Май"-и ноҳияи Данғара ба тавассути тайёра гандум кишт карданд. Ба дефолиатсияи пахта ва пошидани нуриҳои минералӣ ба пахтазор ва диг. зироатҳо (бо ёрии тайёра) соли 1951 шурӯъ намуданд. Бо ин мақсад дар соҳаҳои кишоварзии ҷумҳурӣ асосан тайёраи Ан-2 истифода мешавад. Солҳои 80 садаи бо ёрии Авиатсияи кишоварзӣ соле ба зиёда аз 600 ҳазор га майдони киштзору кӯчатзор дору пошида мешуд. Феълан Авиатсияи кишоварзиро кам кор мефармоянд. Мӯҳлати дорупошии Авиатсияи кишоварзиро Стансияи ноҳиявии муҳофизати рустанӣ муайян мекунад. Ҳангоми пошидани доруҳои хока суръати шамол бояд то 2 мс ва ҳангоми пошидани доруҳои моеъ 4 мс бошад. Истифодаи Авиатсияи кишоварзӣ душвориҳо низ дорад; дар ҳавои номусоид (шамол, гармии зиёд, бориш ва ғайра) ва дар маҳалҳое, ки хати баландшиддати барқ мегузарад, корбасти Авиатсияи кишоварзӣ имконнопазир аст. Корро тавре бояд ба роҳ монд, ки муҳити зист ифлос ва заҳролуд нашавад.
Авиацияи Гама

Авиацияи Гама — як ширкати ҳавопаймоӣ аст ки дар 1983 таъсис ёфта аст.
Авизо

Авизо (италявӣ) – дар амалияи бонкӣ, тиҷоратӣ ва бозоргонӣ – ёддошт, огоҳномаи расмӣ оид ба интиқоли пул, мол ва ғайра барои амалиёти ҳисоббаробаркунӣ; пардохт кардан ё рад намудани пардохт. Бонкҳо ба тавассути авизо муштариёни худро оид ба қарзи дебиторӣ, амалиёти дахлу харҷ дар ҳисобдорӣ, бақияи маблағ дар суратҳисобҳо, пардохти интиқолҳо, кушодани аккредитивҳо ва ғайра огоҳ мекунанд. Авизо дар шакли варақаҳои махсус, ки дар онҳо рақам, сана, намуди амалиёти гузаронидашуда, маблағ ва рақами суратҳисоб, ном ва суроғаи ташкилоти интиқолдиҳанда ва ғайра сабт гардидааст, тартиб дода мешавад. Нусхаи супоришномаи пардохт, хазинабарги ёддоштӣ ва дигар ҳуҷҷатҳои ҳисобдорӣ ба сифати авизо хидмат карда метавонанд.
Авилес Уртадо

Авилес Уртадо Эррера (апрели 1987, Тимбики, Каука, Колумбия) — футболбози колумбӣ, нимҳимоятгари Ҳамлагар.
Авимилед Ривас

Авимилед Ривас Кинтеро (октябри 1984, Сантяго Де Кали, Колумбия) — футболбози колумбӣ, нимҳимоятгари Ҳамлагар.
Йонас Авижюс

Йонас Авижюс — нависандаи литвагӣ. Дар асарҳояш аз пастиву баландиҳои зиндагии мардуми кишвараш баъд аз ҶБВ (1941 – 45) ҳикоя кардааст. Осори илмӣ Избранные произведения в 2-х тт., М., 1988. Муаллифи китоби очеркҳои "Ҷӯякҳои нахустин", маҷмӯаҳои "Одамон ва ҳаводис", "Инсон инсон мемонад", романҳои "Кӯҳи шишагӣ", "Деҳа дар чорсӯ", "Бехонумон" (китобҳои 1 – 4, 1970 – 88; Мукофоти ленинӣ, 1976; тарҷумаи тоҷикии Ҷ. Азизқулов, 1987), "Рангҳои буқаламун", "Дягимай" ва ғайра.
Авилово (ноҳияи Котов, Волгоград)

Авилово - деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Котов, ки дар вилояти Волгоград қарор дорад, дохил мешавад.
Авиловка (ноҳияи Шебекин)

Авиловка - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Шебекин, ки дар вилояти Белгород қарор дорад, дохил мешавад.
Авилов (ноҳияи Иловлин, Волгоград)

Авилов — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иловлин, ки дар вилояти Волгоград қарор дорад, дохил мешавад.
Авителлиноз

Авителлиноз — як гурӯҳ касалиҳои гелминтозии ҳайвоноти кавшакунандаи хонагӣ (асосан бузу гӯсфанд) ва ваҳшӣ. Сабаби пайдоиши авителлиноз Авителлинозро тасмакирмҳои ҷинси ба вуҷуд меоранд. Асосан дар ҷумҳуриҳои Осиёи Марказӣ дучор меояд. Ба авителлиноз, одатан, барраҳои то яксола гирифтор мешаванд. Дарозии ангезандаи авителлиноз (.) 3,5 м ва бараш 2,2 мм аст (дар сар чор узви маканда дорад); давраҳои афзоиши он омӯхта нашудаанд. Аломатҳои ин беморӣ Аломатҳои авителлиноз, одатан, якбора зоҳир мешаванд. Авителлиноз асосан тирамоҳ ва баҳор авҷ мегирад. Чорвои касал нағз ҳаракат карда наметавонад, сарашро ба қафо хам карда, пойҳояш меларзанд, ранги луобпардаҳо парида, ҳайвон баъзан дарунрав мешавад. Баъди чанд соати касалӣ чорво мефавтад. Авителлинозро бо роҳи дар ахлоти ҳайвони касал пайдо кардани бандҳои авителлин ташхис мекунанд. Усулҳои муолиҷа ва пешгирии авителлиноз маълум нест. Дар хоҷагиҳое, ки барои парвариши чорво шароит номусоид аст, ба баррача ва барраҳои яксола доруҳои киҷҷарон медиҳанд.
Авинон (ҳавза)

Авинон — ҳавза дар Фаронса, яке аз ҳавзаҳоест дар минтақаи Прованс-Алп-Кут-Даузур. Департаменти ҳавза — Департаменти Воклюз. Супрефектура — Авинон. Аҳоли ҳавза дар соли 2006 288 611 нафар мебошад. Масоҳати ин ҳавза танҳо 924 км мебошад. Нигаред Пайвандҳо Абвилй Авалон Авен-сюр-Элп Авинон Авранш Агно Ажен Алансон Алес Албервил Алби Алткирш Амбер Амен Ангулем Анже Ансени Анси Антони Апт Аржантан Аржантёй Аржеле-Газо Аркашон Арл Аррас Аяччо Байонна Байё Банер-де-Бигор Бар-ле-Дюк Бар-сюр-Об Барселонет Бас-Тер Бастия Безансон Безе Беллак Белле Белфор Бержерак Берне Бетюн Бле Блуа Бобини Бове Бон Бонвил Бордо Брессюир Брест Бриансон Брив-ла-Гайярд Брие Бринол Бриуд Буле-Мозел Булон-Бийанкур Булон-сюр-Мер Бурж Бурк-ан-Брес Валанс Валансен Вандом Ванн Везул Вервен Верден Версал Вилнёв-сюр-Ло Вилфранш-де-Руэрг Вилфранш-сюр-Сон Вир Виссамбур Витри-ле-Франсуа Виши Вузе Венн Верзон Гавр Гап Гебвиллер Гере Грасс Гренобл Гурдон Дакс Ди Дижон Динан Дин-ле-Бен Дол Драгинян Дрё Дуэ Деп Дюнкерк Же Жонзак Иссенжо Иссуар Истр Исудён Кайенна Кале Калви Камбре Кан Каор Каркассон Карпантра Кастелан Кастелсарразен Кастр Кемпер Кламси Клермон Клермон-Ферран Колмар Коммерси Компен Кондом Конфолан Кон-Кур-сюр-Луар Коняк Корте Кретей Кутанс Ла-Рош-сюр-Йон Ла-Рошелй Ла-Трините Ла-Тур-дю-Пен Ла-Флеш Ла-Шатр Лавал Лан Лангон Лангр Ланс Ланон Ларжантер Ле Виган Ле-Блан Ле-Ман Ле-Марен Ле-Пюи-ан-Веле Ле-Ренси Ле-Сабл-д"Олон Лез-Андели Леспар-Медок Либурн Лизё Лилл Лимож Лиму Лион Лодев Лон-ле-Соне Лорян Лош Луан Люневил Люр Л"Аи-ле-Роз Майенн Макон Мамер Манд Мант-ла-Жоли Марманд Марсел Мелён Метс-шаҳр Метс-ҳумашаҳр Мийо Миранд Мо Молсайм Мон-де-Марсан Монбар Монбеляр Монбризон Мондиде Монлюсон Монморийон Монпеле Монтаржи Монтобан Монтрёй-сюр-Мер Морле Мортан-о-Перш Моряк Мулен Мюлуз Мюре Нанси Нант Нантер Нантюа Нарбонна Невер Нерак Ним Нисса Ножан-ле-Ротру Ножан-сюр-Марн Ножан-сюр-Сен Нонтрон Нйон Нйор Нёфшато Обюссон Олорон-Сент-Мари Орийак Орлеан Осер Отён Ош (Фаронса, ҳавза) Палезо Памйе Париж Партене Перигё Перонн Перпиняйн Питивйе По Понтарлйе Понтиви Понтуаз Прад Прива Провен Пуатйе Пуэнт-а-Питр Рамбуйе Редон Реймс Ренн Ретелй Рибовилле Риом Роанн Родез Роморантен-Лантене Рошешуар Рошфор Руан Саверн Санлис Санс Сарбур Саргемин Сарла-ла-Канеда Сарселй Сартен Сегре Седан Селеста-Ерстайн Сен-Бенуа Сен-Бриё Сен-Годанс Сен-Дени Сен-Дени (ҳавза, Реюнйон) Сен-Дизйе Сен-Дйе-де-Вож Сен-Жан-де-Морйен Сен-Жан-д"Анжели Сен-Жермен-ан-Ле Сен-Жирон Сен-Жюлйен-ан-Женевуа Сен-Кантен Сен-Клод Сен-Ло Сен-Лоран-дю-Марони Сен-Мало Сен-Мартен-Сен-Бартелеми Сен-Назер Сен-Полй Сен-Пйер (ҳавза, Мартиника) Сен-Пйер (ҳавза, Реюнйон) Сен-Флур Сент Сент-Аман-Монтрон Сент-Менеу Сент-Омер Сент-Этйен Сере Сомюр Страсбург-город Страсбург-пригород Суассон Танн Тарб Тонон-ле-Бен Торси Труа Тулон Тулуза Тулй Тур Турнон-сюр-Рон Тйер Тйонвилй-Восток Тйонвилй-Запад Тюлй Фижак Флорак Фонтенбло Фонтене-ле-Конт Фор-де-Франс Форбаш Форкалйкйе Фуа Фужер Шалон-ан-Шампанй Шалон-сюр-Сон Шамбери Шарлевилй-Мезйер Шаролй Шартр Шателйро Шато-Гонтйе Шато-Сален Шато-Тйерри Шато-Шинон Шатобриан Шатодён Шатолен Шатору Шербур-Октевилй Шинон Шоле Шомон Эври Эврё Экс-ан-Прованс Эперне Эпиналй Этамп Юсселй.
Авитрол

Авитрол — як навъ моддаи химиявӣ, аз кристаллҳои сафед иборат аст. Ҳангоми бо амиди натрий то 110°С гарм кардани пиридин дар баробари 2 – аминопиридин бо миқдори хеле кам ҳосил мешавад. Онро аз пиридин – – оксид низ ҳосил кардан мумкин аст. Авитролро дар шакли консентрати эмулсияи 25-фоиза ва хокаи намкаши 50-фоиза истеҳсол мекунанд. Барои рамондани парандаҳо бо ва дигар моддаҳои мувофиқ омехта карда ба зироат мепошанд.
Авиценна (ҳафтавор)

"Авиценна" — ҳафтавори хусусии тиббӣ. Нашрияи ҶММ "Чархи гардун" нашр мегардид. Дар ҳафтавор оид ба соҳаҳои тиб мақолаҳо дарҷ мешаванд. Ба хонандагон хоса гӯшаҳои "Навигариҳои ҷумҳурӣ", "Хабарҳо аз интернет", "Пурсишу посух", "Шарбатшифоӣ", "Дилдодагон", "Тест барои ошиқон", "Дарду дармон", "Розу ниёз", "Кадбону", "Тибби халқӣ", "Равоншиносӣ", "Толеънома" писанд мебошанд. Чанд саҳифаи ҳафтаворро "Сканворд"-ҳо ишғол кардаанд, ки барои тамрини ақлу зеҳн аҳамияти калон доранд. Дар саҳифаҳои охири рӯзнома оид ба кору фаъолияти табибон латифаҳои ширин, ҳамчунин эълону реклама ва барномаҳои телевизионӣ ҷой дода шудаанд. Адади нашри ҳафтавор — 6500 нусха.